text: Frejas højredrøn sendte tønden til fuld tælling
  04 marts 2019 kl. 20.15
  Knap 30 unge udviklingshæmmede håndboldspillere fra Sønderjyske Kidz slog i dag katten af tønden i Aabenraa.
  Det var en jublende lykkelig Freja Mortensen, der mandag blev årets kattekonge i Aabenraa. Efter mange seje drøn lykkedes det hende at slå bunden ud af tønden, hvorefter slik og frugtstænger væltede ud.
  - Jeg er bare så glad, lød det fra den unge håndboldspiller, der er en del af Sønderjyske Kidz.
  Det afgørende tønde-slag gav Freja lov til at vælge først blandt de mange godter, og her er der slet ingen tvivl om, hvad der favoritten.
  - Vingummi, jeg elsker vingummi, siger Freja.
  
  Lykkeligaen vokser
  Knap 30 børn og unge i alderen 6-18 år er med på håndboldholdet, der er et holdene i den landsdækkende Lykkeliga, hvor udviklingshæmmede spiller mod hinanden.
  Sønderjyske Kidz blev startet op i foråret 2017, og siden er der hele tiden kommet flere spillere til. I dag på fastelavnsmandag var der mødt fire nye op.
  
  Hvor er der hold i Lykkeligaen
  Varde Kool Kidz Vejle SVHK Stars Ribe HK Blues Grindsted Lynghedens Lykkebørn Kolding KIF Kidz Horsens HH Unikids Sønderjyske Kidz Samlet er der 40 hold fordelt over hele landet incl. et på Færøerne og et på Grønland.
  
  